“เซี่ยงไฮ้ ดิสนีย์แลนด์” แจ้งปิดสวนสนุกไม่มีกำหนด หวังคุมโควิด
“เซี่ยงไฮ้ ดิสนีย์แลนด์” ประกาศปิดสวนสนุกตั้งแต่วันนี้เป็นต้นไป ตามมาตรการป้องกันการแพร่ระบาดของโรคโควิด-19 หลังโควิดระบาดเพิ่ม
“เซี่ยงไฮ้ ดิสนีย์แลนด์” ประกาศปิดสวนสนุกตั้งแต่วันนี้เป็นต้นไป ตามมาตรการป้องกันการแพร่ระบาดของโรคโควิด-19 หลังโควิดระบาดเพิ่ม
31 ต.ค. 2565

ผู้สื่อข่าวรายงานว่า เซี่ยงไฮ้ ดิสนีย์ รีสอร์ตประกาศปิดสวนสนุกตั้งแต่วันนี้ (31 ต.ค.) ซึ่งรวมถึงเซี่ยงไฮ้ ดิสนีย์ ตามมาตรการป้องกันการแพร่ระบาดของโรคโควิด-19 ในนครเซี่ยงไฮ้
ทั้งนี้ สำนักข่าวรอยเตอร์รายงานว่า เซี่ยงไฮ้ ดิสนีย์ รีสอร์ตไม่ได้ให้รายละเอียดว่าจะกลับมาเปิดบริการอีกครั้งเมื่อไหร่
ขณะที่ จีนรายงานยอดผู้ติดเชื้อโควิด-19 ในชุมชนรายใหม่ 2,675 คนในวันอาทิตย์ที่ 30 ต.ค. ซึ่งเพิ่มขึ้น 802 คนจากหนึ่งวันก่อนหน้า โดยถือเป็นการพุ่งขึ้นทั่วประเทศครั้งใหญ่ที่สุดนับตั้งแต่วันที่ 10 ส.ค.
ด้านสำนักข่าวบลูมเบิร์กรายงานว่า โควิด-19 แพร่ระบาดรวดเร็วยิ่งขึ้นในพื้นที่ 2 ใน 3 ของ 31 มณฑลในประเทศจีน ซึ่งรวมถึงพื้นที่ที่มีขนาดใหญ่ที่สุดและมีความสำคัญทางเศรษฐกิจมากที่สุด โดยยอดผู้ติดเชื้อโควิด-19 ทั่วประเทศเพิ่มขึ้นจากค่าเฉลี่ย 1,400 รายเมื่อช่วง 5 วันก่อนหน้า